sagorsarker/bangla-wikipedia huggingface dataset:
গুপ্টি পশ্চিম ইউনিয়ন

গুপ্টি পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
গুপ্টি পশ্চিম ইউনিয়নের আয়তন ২,৬৬৯ একর।
২০১১ সালের পরিসংখ্যান অনুযায়ী গুপ্টি পশ্চিম ইউনিয়নের জনসংখ্যা ২১,৩১০ জন। এর মধ্যে পুরুষ ৯,৭১৯ জন এবং মহিলা ১১,৫৯১ জন। মোট পরিবার ৪,৫৩২টি।
ফরিদগঞ্জ উপজেলার পূর্বাংশে গুপ্টি পশ্চিম ইউনিয়নের অবস্থান। এ ইউনিয়নের পূর্বে ও উত্তরে গুপ্টি পূর্ব ইউনিয়ন; পশ্চিমে পাইকপাড়া উত্তর ইউনিয়ন, পাইকপাড়া দক্ষিণ ইউনিয়ন ও রূপসা উত্তর ইউনিয়ন এবং দক্ষিণে লক্ষ্মীপুর জেলার রামগঞ্জ উপজেলার ইছাপুর ইউনিয়ন অবস্থিত।
গুপ্টি পশ্চিম ইউনিয়ন ফরিদগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী গুপ্টি পশ্চিম ইউনিয়নের সাক্ষরতার হার ৬৫.৫%।
== হাট-বাজার 
খাজুরিয়া বাজার,
লতিফগঞ্জ বাজার।
শিলচর-গুয়াহাটি বিজি ফাস্ট প্যাসেঞ্জার

শিলচর - গুয়াহাটি বিজি ফাস্ট প্যাসেঞ্জার একটি প্যাসেঞ্জার ট্রেন, যা মূলত ভারতের উত্তর-পূর্ব সীমান্ত রেলওয়ে দ্বারা পরিচালিত। ট্রেনটি আসাম রাজ্যের শিলচর এবং গুয়াহাটির মধ্যে আসা যাওয়া করে থাকে। বর্তমানে এটি দৈনিক ভিত্তিতে ৫৫৬১৫/৫৫৬১৬ ট্রেন সংখ্যার সাথে পরিচালিত হচ্ছে।
ট্রেনটির সর্বোচ্চ গতিবেগ ১০০ কিলোমিটারের সাথে সঠিক আইসিএফ রেক রয়েছে। ট্রেনে ১৯ টি কোচ রয়েছে।
৫৫৬১৬ শিলচর - গুয়াহাটি বিজি ফাস্ট প্যাসেঞ্জার ট্রেনটি প্রায় ৩৭৯ কিলোমিটার পথ পাড়ি দেয় ১৩ ঘণ্টা ১৫ মিনিটে (২৮ কিমি/ঘণ্টা) এবং ৫৫৬১৫ গুয়াহাটি - শিলচর বিজি ফাস্ট প্যাসেঞ্জার ট্রেনটি প্রায় ৩৭৯ কিলোমিটার পথ পাড়ি দেয় ১৪ ঘণ্টা ০৫ মিনিটে (২৬ কিমি/ঘণ্টা) ফেরৎ আসে। ট্রেনটিতে একটি ই-ক্যাটারিং এর ব্যবস্থা আছে যেখানে খাবার ব্যবস্থা আছে। ট্রেনটির সর্বোচ্চ গতিসীমা উঠে ১০০ কিলোমিটার প্রতি ঘণ্টায় এবং সর্বনিম্ন গতিসীমা থাকে ২৮ কিলোমিটার প্রতি ঘণ্টায়।
ট্রেনের রুট গুরুত্বপূর্ণ স্টেশনসমূহঃ-
৭. "Check SCL GHY PASS Time Table | Live status" www.railmitra.com (ইংরেজি ভাষায়)। সংগ্রহের তারিখ ২০১৯-০৫-২৫।
আসিফ আলী (ক্রিকেটার, জন্ম ১৯৯১)

আসিফ আলী (পান্জাবি:صف علی}}}}; জন্ম: ১ অক্টোবর, ১৯৯১) পাঞ্জাবের ফয়সলাবাদে জন্মগ্রহণকারী প্রথিতযশা পাকিস্তানি পেশাদার আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া প্রথম-শ্রেণীর পাকিস্তানি ক্রিকেটে ফয়সালাবাদ ও পাকিস্তান সুপার লীগে ইসলামাবাদ ইউনাইটেড দলের প্রতিনিধিত্ব করছেন। দলে তিনি মূলতঃ মাঝারিসারির ব্যাটসম্যান হিসেবে খেলছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন।
২০১৭-১৮ মৌসুমে ফয়সলাবাদের পক্ষে কায়েদ-ই-আজম ট্রফিতে অংশ নেন। ছয় খেলায় অংশ নিয়ে ৩৬৯ রান তুলে শীর্ষ রান সংগ্রহকারীর ভূমিকায় অবতীর্ণ হন তিনি। ২০১৭ সালে এভারেস্ট প্রিমিয়ার লীগে পোখারা রাইনোসের পক্ষে খেলেন। এপ্রিল, ২০১৮ সালে পাকিস্তান কাপের জন্যে পাঞ্জাব দলের সদস্যরূপে অন্তর্ভুক্ত হন। এ প্রতিযোগিতায় চার খেলায় অংশ নিয়ে ৩২৮ রান তুলে পাঞ্জাবের শীর্ষ রান সংগ্রাহক হন।
৩ জুন, ২০১৮ তারিখে কানাডায় অনুষ্ঠিত গ্লোবাল টি২০ কানাডা প্রতিযোগিতার উদ্বোধনী আসরে এডমন্টন রয়্যালসের পক্ষে খেলার জন্যে চুক্তিবদ্ধ হন। অক্টোবর, ২০১৮ সালে মানসি সুপার লীগ টি২০ প্রতিযোগিতার প্রথম আসরে কেপ টাউন ব্লিটজের পক্ষে খেলার জন্যে চুক্তিবদ্ধ হন। মার্চ, ২০১৯ সালে পাকিস্তান কাপে সিন্ধ দলের পক্ষে খেলেন।
মার্চ, ২০১৮ সালে ওয়েস্ট ইন্ডিজের বিপক্ষে টি২০আই সিরিজে অংশ নেয়ার উদ্দেশ্যে পাকিস্তান দলে অন্তর্ভুক্ত হন আসিফ আলী। ১ এপ্রিল, ২০১৮ তারিখে করাচীতে সিরিজের ১ম টি২০আইয়ে ওয়েস্ট ইন্ডিজের বিপক্ষে অভিষেক ঘটে তার। এরপর জুলাই, ২০১৮ সালে জিম্বাবুয়ে গমন করেন। ১৩ জুলাই, ২০১৮ তারিখে বুলাওয়েতে অনুষ্ঠিত স্বাগতিক জিম্বাবুয়ের বিপক্ষে সিরিজের ১ম ওডিআইয়ে অভিষেক পর্ব সম্পন্ন হয় আসিফ আলীর।
আগস্ট, ২০১৮ সালে পাকিস্তান ক্রিকেট বোর্ড (পিসিবি) কর্তৃক ২০১৮-১৯ মৌসুমের জন্য তেত্রিশজন খেলোয়াড়কে কেন্দ্রীয় পর্যায়ে চুক্তিবদ্ধ করায়। এতে তিনিও অন্যতম খেলোয়াড় হিসেবে অন্তর্ভুক্ত হন। মে, ২০১৯ সালে পাকিস্তান ক্রিকেট বোর্ড কর্তৃক ক্রিকেট বিশ্বকাপের পনেরো সদস্যের চূড়ান্ত দলে আসিফ আলীকে রাখা হয়।
ব্যক্তিগত জীবনে বিবাহিত তিনি। ১৯ মে, ২০১৯ তারিখে দুই বছর বয়সী কন্যা নূর ফাতিমা যুক্তরাষ্ট্রের হাসপাতালে ক্যান্সারজনিত রোগে মৃত্যুবরণ করে।
আবু হাসেম খান চৌধুরী

আবু হাসেম খান চৌধুরী হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০০৯ সাল পর্যন্ত তিনি লোকসভায় মালদা লোকসভা কেন্দ্রের লোকসভা সদস্য হিসেবে দায়িত্ব পালন করেছেন। এর আগে ১৯৯৬ সাল থেকে ২০০৯ সাল পর্যন্ত তিনি পশ্চিমবঙ্গ বিধানসভায় কালিয়াচক বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি কলকাতা বিশ্ববিদ্যালয়ের প্রাক্তন শিক্ষার্থী। ২০০৯ সাল থেকে তিনি মালদা দক্ষিণ লোকসভা কেন্দ্রের লোকসভা সদস্য হিসেবে দায়িত্ব পালন করছেন। তিনি ২০০৯ সাল থেকে ২০১২ সাল পর্যন্ত ভারত সরকারের স্বাস্থ্য ও পরিবার কল্যাণ প্রতিমন্ত্রী হিসেবে দায়িত্ব পালন করেছেন
বাহাউদ্দিন নকশবন্দ বুখারী

সৈয়দ বাহাউদ্দিন নকশবন্দি বুখারী (১৩১৮-১৩৮৯ () একজন ইসলামি সুফি ব্যক্তিত্ব, লেখক ও অতীন্দ্রবাদী। তিনি নকশবন্দি তরিকার প্রতিষ্ঠাতা, যা ইসলামি বিশ্বের অন্যতম সর্ববৃহৎ তরিকার একটি।
বাহাউদ্দিন বুখারার (বর্তমানে উজবেকিস্তান) সন্নিকটে কাসরে হিন্দুভান (পরবর্তীতে কাসরে আরেফান নামকরণ করা হয়) নামক স্থানে ১৩১৭ সালের মার্চে (মহররম ৭১৭ হিজরী) জন্মগ্রহণ করেন। অল্প বয়স থেকেই তিনি আধ্যাত্মিক ক্ষমতার অধিকারী ছিলেন। ইউসুফ হামাদানির পঞ্চম বংশধর বাবা সাম্মাসি একবার কাসরে আরেফান গ্রাম অতিক্রম করে বলেছিলেন, "আমি একজন আধ্যাত্মিক জ্ঞানীর ঘ্রাণ অনুভব করছি যিনি এখানে জন্মগ্রহণ করবেন এবং যার নামে এই পুরো তরিকাটি পরিচিত হবে।"
শৈশব থেকেই বাহাউদ্দিন অসংখ্য সুফি সাধকদের সাহচর্যে ও সংশ্রবে ছিলেন। অল্প বয়সেই তিনি বাবা মোহাম্মদ সাম্মাসির নিকট বায়াত গ্রহণ করেন এবং তিনিই ছিলেন তার আধ্যাত্মিক জীবনের প্রথম দীক্ষাগুরু। তবে বাবা মোহাম্মদের প্রধান খলিফা (আধ্যাত্মিক প্রতিনিধি) আমির কুলালের সাথে বাহউদ্দিনের সম্পর্ক তার আধ্যাত্মিক জীবনের গুরুত্বপূর্ণ অংশ। মূলত তার থেকেই বাহাউদ্দিন আধ্যাত্মিক শিক্ষা গ্রহণ করেন। তার সিলসিলার ক্রমটি নিম্নরূপ:
বাহাউদ্দিন ১৩৮৯ সালের ২ মার্চ (৩ রবিউল আউয়াল ৭৯১ হিজরি) ৭৩ বছর বয়সে কাসরে আরেফানে শেষ নিঃশ্বাস ত্যাগ করেন এবং সেখানেই তাকে সমাহিত করা হয়। ১৫৪৪ সালে খান আবদুল আজিজ তার কবরের উপরে একটি সমাধি এবং আশেপাশের ইমারত নির্মাণ করেছিলেন। বুখারা থেকে ১২ কিলোমিটার দূরে একটি মেমোরিয়াল কমপ্লেক্স রয়েছে এবং বর্তমানে এটি একটি তীর্থযাত্রার স্থানে পরিণত হয়েছে।
ইন্দিকা অনুরুদ্ধা

ইন্দিকা অনুরুদ্ধা হলেন একজন শ্রীলঙ্কান রাজনীতিবিদ, যিনি দেশটির আইনসভায় ২০১৫ সাল থেকে গামপাহা জেলার সংসদ সদস্য হিসেবে দায়িত্ব পালন করছেন। তিনি শ্রীলঙ্কা ফ্রিডম পার্টির রাজনীতির সাথে যুক্ত।
হেক্টর আপ্পুহামি

হেক্টর আপ্পুহামি হলেন একজন শ্রীলঙ্কান রাজনীতিবিদ, যিনি ২০১৫ সাল থেকে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত।
নিরোশান পেরেরা

নিরোশান পেরেরা হলেন একজন শ্রীলঙ্কান রাজনীতিবিদ, যিনি ২০১০ সাল থেকে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত। তিনি পুত্তালাম জেলার সাবেক সংসদ সদস্য লারিনে পেরেরার সন্তান।
লারিনে পেরেরা

মেরি লারিনে পেরেরা হলেন একজন শ্রীলঙ্কান রাজনীতিবিদ, যিনি ২০০১ সাল থেকে ২০১০ সাল পর্যন্ত শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত। তার ছেলে নিরোশান পেরেরা বর্তমানে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন।
সিয়াল (বংশ)

সিয়াল হলো পাকিস্তানের পাঞ্জাব প্রদেশের জমিদার বংশ। তবে বর্তমানে এ বংশের অন্যান্য বংশধরেরা সিন্ধু ও বালুচিস্তানেও বসবাস করে। পাঞ্জাবের সিয়াল বংশের লোকেরা নিজেদের নামের সাথে সরদার, মেহের, নবাব খান ও রায় ব্যবহার করে থাকে। পাঞ্জাবে বসবাসরত সিয়াল বংশীয় লোকেরা জং ও ফয়সালাবাদ ছাড়াও আরও কয়েকটি জেলায় বাস করে।
ক্যাথরিন হৌটন

ক্যাথরিন হৌটন (; জন্ম: ক্যাথরিন হৌটন গ্র্যান্ট, ১০ মার্চ ১৯৪৫) হলেন একজন মার্কিন অভিনেত্রী ও নাট্যকার। তিনি ১৯৬৭ সালের "গেজ হুজ কামিং টু ডিনার" চলচ্চিত্রে জোঅ্যানা 'জোই' ড্রেটন চরিত্রে অভিনয়ের জন্য সর্বাধিক প্রসিদ্ধ, এতে তিনি তার খালা ক্যাথরিন হেপবার্নের কন্যার চরিত্রে অভিনয় করেন। এই চলচ্চিত্রে অভিনয়ের জন্য তিনি বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ব্রডওয়ে মঞ্চে ষাটের অধিক নাটকে অভিনয় করেন এবং অফ-ব্রডওয়ে মঞ্চে ১৯৬৯ সালে "আ সেন্ট অব ফ্লাওয়ার্স" নাটকে অভিনয় করে থিয়েটার ওয়ার্ল্ড পুরস্কার অর্জন করেন।
ক্যাথরিন হৌটন গ্র্যান্ট ১৯৪৫ সালের ১০ই মার্চ কানেটিকাটের হার্টফোর্ডে জন্মগ্রহণ করেন। তার পিতা এলসওয়ার্থ গ্র্যান্ট ও মাতা ম্যারিয়ন হেপবার্ন। তিনি তাদের দ্বিতীয় সন্তান। ক্যাথরিন কিংসউড-অক্সফোর্ড স্কুল ও সারা লরেন্স কলেজে পড়াশোনা করেন এবং দর্শন ও কলা বিষয়ে স্নাতক সম্পন্ন করেন। ক্যাথরিনের নাম রাখা হয় তার মাতামহী কানেটিকাটের ভোটাধিকার আন্দোলনকর্মী ও সংস্কারক ক্যাথরিন মার্থা হৌটন হেপবার্নের নামানুসারে। তার খালা একাডেমি পুরস্কার বিজয়ী অভিনেত্রী ক্যাথরিন হেপবার্ন তার অভিনয় জীবন শুরুর পিছনে অবদান রাখেন। তার ভাগ্নি অভিনেত্রী শুইলার গ্র্যান্টও তাদের পরিবারের এই ধারাবাহিকতা রক্ষা করেন।
১৯৬৭ সালের "গেজ হুজ কামিং টু ডিনার" চলচ্চিত্রে দিয়ে তার অভিনয় জীবন শুরু হয়। এই ছবিতে তিনি তার খালা ক্যাথরিন হেপবার্ন অভিনীত চরিত্রের কন্যা জোঅ্যানা 'জোই' ড্রেটন ভূমিকা অভিনয় করেন, যে তার কৃষ্ণাঙ্গ বাগদত্তাকে তার পিতামাতার সাথে সাক্ষাৎ করানোর জন্য বাড়িতে নিয়ে আসে। এই চলচ্চিত্রে অভিনয়ের জন্য তিনি বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৬৯ সালে অফ-ব্রডওয়ে মঞ্চে "আ সেন্ট অব ফ্লাওয়ার্স" নাটকে অভিনয় করে থিয়েটার ওয়ার্ল্ড পুরস্কার অর্জন করেন।
২০১০ সালে তিনি এম নাইট শ্যামালান পরিচালিত "দ্য লাস্ট এয়ারবেন্ডার" চলচ্চিত্রে অভিনয় করেন।
আংস্ট এসেন জেলে আউফ

আংস্ট এসেন জেলে আউফ () হলো ১৯৭৪সালের একটি পশ্চিম জার্মানির চলচ্চিত্র। এটি লিখেছেন এবং পরিচালনা করেছেন রেইনার ওয়ার্নার ফাসবাইন্ডার। এই চলচ্চিত্রে অভিনয় করেছেন ব্রিগিটে মিরা এবং এল হেডি বেন সালেম। চলচ্চিত্রটি সেরা প্রতিযোগী সিনেমার জন্য ইন্টারন্যাশনাল ফেডারেশন অব ফিল্ম ক্রিটিকস পুরস্কার পায় এবং কান চলচ্চিত্র উৎসব-এ সার্বজনীন নির্ণায়কের পুরস্কার পায়। এটাকে ফাসবাইন্ডার এর সবচেয়ে সেরা চলচ্চিত্র বলে মনে করা হয়।
চলচ্চিত্রে এমি এবং আলির মাঝে প্রেমের সম্পর্ক গড়ে উঠতে দেখা যায়। এমি হলেন একজন জার্মানি প্রাপ্ত বয়স্ক মহিলা এবং আলি হলেন মরক্কো হতে আসা একজন প্রবাসী শ্রমিক।
চলচ্চিত্রটি শুরু হয় পশ্চিম জার্মানি, মিউনিখ গণহত্যার পরে কোন এক অজানা মাস থেকে। এমি (মিরা), একজন ৬০বছর বয়সী বিধবা মহিলা, বৃষ্টির কারণে একটি বারে প্রবেশ করেন এবং ভেতরের গান শুনতে থাকেন। বারের একজন মহিলা (ক্যাথেরিনা হার্বার্গ) এমাকে মরোক্কোর একজন ৩০ঊর্ধ্ব পুরুষ আলি (সালেম) এর সাথে নাচার জন্য বলেন, এমি এতে রাজি হয়। নাচের পর, তাদের মাঝে বন্ধুত্বের শুরু হয়। আলি এমিকে বাসায় পৌঁছে দেয় এবং সেই রাতে এমির বাসাতেই থাকে। আরও কাছে আসার পর, তারা প্রেমে পড়ে যায় এবং আলি এমির সাথে থাকতে শুরু করে। এমি তার সন্তানদেরকে আলির সাথে পরিচয় করিয়ে দেয়ার সিদ্ধান্ত নেয়। তার মেয়ে ক্রিস্টা (ইর্ম হারমেন) এবং তার জামাই ইউগেন (ফাসবাইন্ডার নিজেই)। ইউগেন ভাবে এমি তার মানসিকতা হারিয়ে ফেলেছে।
"আংস্ট এসেন জেলে আউফ" ৫ই মার্চ, ১৯৭৪সালে পশ্চিম জার্মানে মুক্তি পায়। "দ্যা ক্রাইটেরিয়ন কালেকশন" ইংরেজি সাবটাইটেল দিয়ে চলচ্চিত্রটিকে ডিভিডি আকারে প্রকাশ করে। ডিভিডিটিতে অভিনেত্রি ব্রিগিটে মিরা এবং এডিটর থিয়া এইমেসের সাক্ষাৎকার ছিল। জার্মান পরিচালকদের উপর ভিত্তি করে তৈরি বিবিসির একটি তথ্যচিত্র যেখানে ফাসবাইন্ডার, ওয়ার্নার হার্জোগ এবং উইম ওয়েন্ডার্সকে তুলনা করা হয়, সেটিও এই ডিভিডিতে অন্তর্ভুক্ত ছিল।
চলচ্চিত্রটি সবার কাছ থেকে ইতিবাচক মন্তব্য পেতে থাকে, বিশেষ করে মিরা এবং সালেমের অভিনয় সব থেকে বেশি প্রশংসিত হয়। মন্তব্য দেওয়ার ওয়েবসাইট রোটেন টমেটোস এ, চলচ্চিত্রটি ৩২জনের মন্তব্যে ১০০% রেটিং পায় এবং যা গড়ে ৯.৫/১০।
দ্যা নিউ ইয়র্ক টাইমস এ এলেক্স আব্রামোভিক "আলি"কে "ফাসবাইন্ডারের চলচ্চিত্রের মাঝে সবচেয়ে চিন্তার উদ্দীপক এবং সুন্দর চলচ্চিত্র" বলেন।
নাজিরা আহমেদ মৌ

নাজিরা আহমেদ মৌ বাংলাদেশি মডেল ও চলচ্চিত্র অভিনেত্রী। ২০০৭ র‌্যাম্প মডেলিংয়ে মাধ্যমে তিনি অভিনয় জীবন শুরু করেন। পরবর্তীতে বাংলা নাটক, টেলিফিল্ম ও চলচ্চিত্রে অভিনয় করেন। পূর্ণ নাম নাজিরা আহমেদ মৌ হলেও অভিনয় জগতে তিনি নাজিরা মৌ নামে বেশি পরিচিত। 
নাজিরা আহমেদ মৌ ১৮ এপ্রিল ১৯৮৮ সালে নরসিংদী জেলায় জন্মগ্রহণ করেন। পারিবারিক নাম খন্দকার নাজিরা আহমেদ। পিতা খন্দকার মিনহাজ উদ্দিন আহমেদ ও মা খন্দকার রোকসানা আহমেদ। 
র‌্যাম্প মডেলিংয়ের মাধ্যমে ২০০৭ সালে অভিনয় জগতে কর্মজীবন শুরু করেন । অমিতাভ রেজা চৌধুরীর নির্দেশনায় রেক্সনার বিজ্ঞাপনে টেলিভিশনের পর্দায় ওই বছরই তাকে দেখা যায় । এরপর বেসরকারি মোবাইল ফোন সেবাদাতা প্রতিষ্ঠান ওয়ারিদ (বর্তমানে এয়ারটেল), প্রাণসহ একাধিক বিজ্ঞাপনে কাজ করেন। এরপর তিনি মডেলিংয়ের পাশাপাশি নাটকেও কাজ শুরু করেন ২০১৮ সালে নন্দিনী চলচ্চিত্রে অভিনয়ের মাধ্যমে তিনি বড় পর্দায় অভিনয় শুরু করেন। এ চলচ্চিত্রে তার বিপরীতে সহশিল্পী ছিলেন কলকাতার অভিনেতা ইন্দ্রনীল সেনগুপ্ত 
বাংলাদেশী অভিনেত্রীদের তালিকা
পাইকপাড়া উত্তর ইউনিয়ন

পাইকপাড়া উত্তর বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। এই ইউনিয়নের উল্লেখযোগ্য গ্রাম গুলো হলো পাইকপাড়া, কাঁশারা, ভাওয়াল, পূর্ব ভাওয়াল, পশ্চিম জয়শ্রী,পালতালুক, উপাদিক।
পাইকপাড়া উত্তর ইউনিয়নের আয়তন ৩,৯৩৩ একর। 
২০১১ সালের পরিসংখ্যান অনুযায়ী পাইকপাড়া উত্তর ইউনিয়নের জনসংখ্যা ২৫,৩৫১ জন। এর মধ্যে পুরুষ ১১,৩২২ জন এবং মহিলা ১৪,০২৯ জন। মোট পরিবার ৫,৩১৪টি।
ফরিদগঞ্জ উপজেলার মধ্যাংশে পাইকপাড়া উত্তর ইউনিয়নের অবস্থান। এ ইউনিয়নের উত্তরে বালিথুবা পূর্ব ইউনিয়ন ও সুবিদপুর পশ্চিম ইউনিয়ন, পূর্বে গুপ্টি পূর্ব ইউনিয়ন ও গুপ্টি পশ্চিম ইউনিয়ন এবং দক্ষিণে ও পশ্চিমে পাইকপাড়া দক্ষিণ ইউনিয়ন অবস্থিত।
পাইকপাড়া উত্তর ইউনিয়ন ফরিদগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী পাইকপাড়া উত্তর ইউনিয়নের সাক্ষরতার হার ৬৪.৩%।
সাইকেল,রিক্সা,অটোরিকশা, সিএনজি, মোটরসাইকেল।
পাইকপাড়া উত্তর ইউনিয়নে ৩ টি হাট-বাজার রয়েছে।
১- চৌরঙ্গী বাজার 
২- শাহী বাজার
৩- পাইকপাড়া বাজার
কাঁশারা ভূইয়া বাড়ি প্রাচীন আমলের তিন গম্বুজ বিশিষ্ট মসজিদ।
মাওলানা আবুল খায়ের মুহাম্মাদ রহুল আমীন রহঃ
পাইকপাড়া দক্ষিণ ইউনিয়ন

পাইকপাড়া দক্ষিণ বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
পাইকপাড়া দক্ষিণ ইউনিয়নের আয়তন ৩,১১৫ একর।
২০১১ সালের পরিসংখ্যান অনুযায়ী পাইকপাড়া দক্ষিণ ইউনিয়নের জনসংখ্যা ২৪,৬৫০ জন। এর মধ্যে পুরুষ ১১,১৯৮ জন এবং মহিলা ১৩,৪৫২ জন। মোট পরিবার ৫,৪৬৮টি।
ফরিদগঞ্জ উপজেলার মধ্যাংশে পাইকপাড়া দক্ষিণ ইউনিয়নের অবস্থান। এ ইউনিয়নের উত্তরে পাইকপাড়া উত্তর ইউনিয়ন, পূর্বে পাইকপাড়া উত্তর ইউনিয়ন ও গুপ্টি পশ্চিম ইউনিয়ন, দক্ষিণে রূপসা উত্তর ইউনিয়ন ও ফরিদগঞ্জ পৌরসভা এবং পশ্চিমে গোবিন্দপুর উত্তর ইউনিয়ন অবস্থিত।
পাইকপাড়া দক্ষিণ ইউনিয়ন ফরিদগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী পাইকপাড়া দক্ষিণ ইউনিয়নের সাক্ষরতার হার ৬১%।
সাইকেল,রিক্সা, অটোরিকশা, সিএনজি, মোটরসাইকেল।
পাইকপাড়া দক্ষিণ ইউনিয়নের প্রধান ৩টি হাট-বাজার হলো গাজীপুর বাজার, চান্দ্রা বাজার এবং কড়ৈতলী বাজার।
 চেয়ারম্যান 
শেখ হোসেন আহমেদ রাজন
ডেভিড আয়রনসাইড

ডেভিড আর্নেস্ট জেমস আয়রনসাইড (; জন্ম: ২ মে, ১৯২৫ - মৃত্যু: ২১ আগস্ট, ২০০৫) মোজাম্বিকের লরেনকো মার্কুস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছেন ডেভিড আয়রনসাইড।
নিখুঁত আকারে ডানহাতে সুইং বোলিং করতেন তিনি। ১৯৪৭-৪৮ মৌসুম থেকে ১৯৫৫-৫৬ মৌসুম পর্যন্ত ডেভিড আয়রনসাইডের প্রথম-শ্রেণীর খেলোয়াড়ী জীবন চলমান ছিল। এ সময়ে তিনি ট্রান্সভালের পক্ষে প্রথম-শ্রেণীর ক্রিকেট খেলেছিলেন। ১৯৫২-৫৩ মৌসুমে বর্ডারের বিপক্ষে সেরা বোলিং পরিসংখ্যান ৭/৩৬ গড়েন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন ডেভিড আয়রনসাইড। ১৯৫৩-৫৪ মৌসুমে নিউজিল্যান্ড দল দক্ষিণ আফ্রিকায় খেলতে আসে। ২৪ ডিসেম্বর, ১৯৫৩ তারিখে সফরকারী নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। অংশগ্রহণকৃত সবগুলো টেস্টেরই প্রতিপক্ষীয় দল ছিল নিউজিল্যান্ড। জোহেন্সবার্গে অনুষ্ঠিত সিরিজের দ্বিতীয় টেস্টে অভিষেক ঘটিয়ে প্রথম ইনিংসে পাঁচ উইকেট লাভ করার কৃতিত্ব প্রদর্শন করেছিলেন তিনি। একে-একে তিনি জিওফ রাবোন, লরি মিলার, ফ্রাঙ্ক মুনি, টনি ম্যাকগিবন ও গাই ওভারটনকে আউট করেন। ব্যাট হাতে ১৩ ও অপরাজিত রান ১১ রান করার পাশাপাশি ৫/৫১ ও ৩/৭৩ বোলিং পরিসংখ্যান গড়েন। ঐ খেলায় তার দল জয়লাভ করেছিল।
পরবর্তী খেলাগুলোয় বিচিত্রমানের বল ব্যবহার করা হয়েছিল। এরফলে বলগুলোকে কাঙ্ক্ষিত লক্ষ্যে প্রেরণে তার জন্যে বেশ কষ্টসাধ্য হয়ে দাঁড়ায়। পঞ্চম টেস্টের পূর্বেই ১৮.৩৩ গড়ে ১৫ উইকেট পেয়েছিলেন। কিন্তু বিমানে আরোহণের কারণে ঐ টেস্টে তার অংশগ্রহণে বাঁধার কারণ হয়ে দাঁড়ায়। এভাবেই তার টেস্ট খেলোয়াড়ী জীবনের সমাপ্তি ঘটে। এরপর তিনি আরও দুই বছর ট্রান্সভালের পক্ষে খেলেন।
অদ্যাবধি মোজাম্বিকের একমাত্র টেস্ট ক্রিকেটার হিসেবে চিহ্নিত হয়ে আছেন। তরুণ বয়সে ফাস্ট বোলার হিসেবে খেলতেন। তবে, হাঁটুর সমস্যার কারণে সুইং বোলারে রূপান্তরিত হন। ট্রান্সভাল ও দক্ষিণ আফ্রিকার দলীয় সঙ্গী নিল অ্যাডককের মতে, তার এ সুইংই শাপে বর হয়ে দাঁড়ায়।
ব্যক্তিগত জীবনে বিবাহিত ছিলেন। জোহেন্সবার্গে হিসাবরক্ষকের চাকরি করেন। এরপর স্বীয় কন্যাকে নিয়ে ইংল্যান্ডে পাড়ি জমান। ২১ আগস্ট, ২০০৫ তারিখে ৮০ বছর বয়সে ইংল্যান্ডের বার্মিংহামে ডেভিড আয়রনসাইডের দেহাবসান ঘটে।
লিভারপুল মুসলিম ইনস্টিটিউট

লিভারপুল মুসলিম ইনস্টিটিউট আবদুল্লাহ কুইলিয়াম কর্তৃক ১৮৮৭ সালে প্রতিষ্ঠিত হয়েছিল। এটি ছিল ইংল্যান্ডের প্রথম মসজিদ।
ইসলাম গ্রহণের পর আবদুল্লাহ কুইলিয়াম লিভারপুল মুসলিম ইনস্টিটিউট প্রতিষ্ঠা করেন। এর ২ বছরের মাঝে ভবনটিতে একটি ছোট মসজিদ স্থাপন করেন। লিভারপুল মস্ক অ্যান্ড মুসলিম ইনস্টিটিউট আনুষ্ঠানিকভাবে ১৮৯১ সালে যাত্রা শুরু করে।
প্রতিষ্ঠানটি বিভিন্ন বিষয়ে পাঠদানের আয়োজন করত, যেখানে সব ধর্মের মানুষ অংশগ্রহণ করত। প্রতিষ্ঠানের অভ্যন্তরে একটি বিজ্ঞানাগার ও যাদুঘর চালু হয়েছিল।
১৯০৮ সালে আবদুল্লাহ কুইলিয়ামের কনস্টান্টিনোপল (বর্তমান ইস্তানবুল) গমনের পর লিভারপুল মুসলিম ইনস্টিটিউটের সম্পত্তি স্থানীয় কর্তৃপক্ষের কাছে বিক্রি করে দেয় তার ছেলে। এটি পরবর্তীকালে রেজিস্টার অফিস হিসেবে ব্যবহৃত হয়েছিল।
১৯৯৯ সালে প্রতিষ্ঠিত আবদুল্লাহ কুইলিয়াম সোসাইটি প্রতিষ্ঠানটি লিভারপুল মুসলিম ইনস্টিটিউটে ঐতিহাসিক মসজিদ পুনঃপ্রতিষ্ঠা ও সেখানে শিক্ষাকেন্দ্র প্রতিষ্ঠা করার অর্থসংগ্রহে কাজ করে চলেছে। প্রতিষ্ঠানটি ভবন ইজারা নিয়েছে ও সংস্কার কার্যক্রম শুরু করেছে।
লামডিং–সাব্রুম রেলপথ

লামডিং–সাব্রুম রেলপথ ভারতীয় রেলওয়ের উত্তর-পূর্ব সীমান্ত রেল অঞ্চলের লামডিং রেল বিভাগের অধীনস্থ একটি রেলওয়ে লাইন বা রেলপথ। এটি আসাম রাজ্যের নগাঁও জেলার লামডিং থেকে ত্রিপুরা রাজ্যের পশ্চিম ত্রিপুরা জেলার আগরতলা পর্যন্ত গিয়েছে। এটি একটি ব্রড গেজ ট্র্যাক। আগরতলা থেকে দক্ষিণে উদয়পুর পর্যন্ত যাওয়া ৪৩ কিলোমিটার দীর্ঘ ১,৬৭৬ মিমি (৫ ফুট ৬ ইঞ্চি) ব্রড গেজ ট্র্যাকের লাইনটির কাজ ২০১৬ সালে সমাপ্ত হয় এবং ২৩ জানুয়ারী ২০১৭ সালে এটি কার্যক্রম শুরু করে। বাংলাদেশের সীমান্তবর্তী ফেনী নদীর তীরে সাব্রুমের কাছে পর্যন্ত যাওয়া অবশিষ্ট ৭০ কিলোমিটার দীর্ঘ রেল ট্র্যাক লাইনটির কাজ ২০১৯ সালে সমাপ্ত হয় এবং ৩ অক্টোবর ২০১৯ সালে কার্যক্রম শুরু করে।
আসামের শিলচর থেকে ত্রিপুরার ধর্মনগর ও কৈলাসহরের মধ্যে মিটার গেজ ট্র্যাক নির্মাণের মাধ্যমে ত্রিপুরাতে রেলপথ ১৯৬৪ সালে প্রতিষ্ঠা করা হয়, কিন্তু ট্র্যাকটি রাজধানী আগরতলাকে সংযুক্ত করে নি। ১৯৯৬ সালে ১১৯ কিলোমিটারের কুমারঘাট-আগরতলা রেলপথ প্রকল্পটির ভিত্তিপ্রস্তর স্থাপন করা হয়েছিল। এটি ছিল বিদ্যুৎ সংযোগ বিহীন একক ট্র্যাকের মিটার গেজ এবং ২০১৬ সালে রেলপথটিকে বিস্তৃত গেজে রূপান্তরিত করা হয়। আগরতলা থেকে উদয়পুর পর্যন্ত ৪৩ কিলোমিটার দীর্ঘ ট্র্যাক স্থাপন করা হয় এবং ২৩ জানুয়ারি ২০১৭ সালে আগরতলা থেকে উদয়পুরে (স্টেশন কোড ইউডিইউপি) মাতা ত্রিপুরা সুন্দরী মন্দিরের কাছাকাছি পর্যন্ত রেল চলাচল করছে।
রেলপথটি ভারত-বাংলাদেশ সীমান্তে ফেনী নদীর তীরে উদয়পুরে থেকে ৭০ কিমি দক্ষিণে সাব্রুম পর্যন্ত বিস্তৃত করা হচ্ছে। ভারত-বাংলাদেশ সীমান্ত থেকে ৭৫ কিলোমিটার দূরে চট্টগ্রাম বন্দর পর্যন্ত রেলপথটি সম্প্রসারিত করার চেষ্টা চলছে। আগরতলা থেকে বাংলাদেশের আখাউড়া পর্যন্ত একটি শাখা রেলপথ নির্মাণাধীন আছে। এই রেলপথটি আগরতলা থেকে কলকাতার দূরত্ব প্রায় ৫০০ কিমি পর্যন্ত হ্রাস করবে। বর্তমানে গুয়াহাটি হয়ে আগরতলা থেকে কলকাতার দূরত্ব প্রায় ১,৫০০ কিমি।
শুইলার গ্র্যান্ট

শুইলার গ্র্যান্ট (; জন্ম: শুইলার ডিবার্থ র‍্যানসন গ্র্যান্ট, ২৯ এপ্রিল ১৯৭০) হলেন একজন মার্কিন অভিনেত্রী। তিনি জনপ্রিয় টেলিভিশন মিনি ধারাবাহিক "অ্যান অব গ্রিন গেবলস"-এ পার্শ্ব চরিত্রে অভিনয়ের জন্য সর্বাধিক পরিচিত। ১৯৮৮ সালে হাস্যরসাত্মক টিভি চলচ্চিত্র "লরা ল্যান্সিং স্লেপ্ট হিয়ার"-এ তিনি তার পিতামহীর বোন ক্যাথরিন হেপবার্নের সাথে অভিনয় করেন।
গ্র্যান্ট ১৯৭০ সালের ২৯শে এপ্রিল জন্মগ্রহণ করেন। তার পিতা জ্যাক গ্র্যান্ট ও মাতা অ্যান গ্র্যান্ট। তার এক ভাই রয়েছে, যার নাম জেসন গ্র্যান্ট। অভিনেত্রী ক্যাথরিন হৌটন তার ফুফু এবং চারবার একাডেমি পুরস্কার বিজয়ী অভিনেত্রী ক্যাথরিন হেপবার্ন তার পিতামহীর বোন।
আলিয়ানৎস আরেনা

আলিয়ানৎস আরেনা (, ) হচ্ছে জার্মানির, মিউনিখের, বাভারিয়ায় অবস্থিত একটি ফুটবল স্টেডিয়াম যার আসন সংখ্যা ৭৫,০০০টি। ফুলানো বহিরাবরণের জন্য এটি বহুল জনপ্রিয়, এটি সম্পূর্ণ রঙ পরিবর্তনযোগ্য বহির্ভাগ সম্পন্ন বিশ্বের প্রথম স্টেডিয়াম। ফ্রেটম্যানিং হিথের মিউনিখের বারোয়ের উত্তর প্রান্তে ২৫ ভেরনার-হেইসেনবার্গের-অ্যালিতে অবস্থিত। এটি ডর্টমুন্ডের ওয়েস্টফ্যালেনস্টেডিয়ানের পিছনে জার্মানির দ্বিতীয় বৃহত্তম অঞ্চল।
২০০৫-০৬ মৌসুমের শুরু থেকে এফসি বায়ার্ন মিউনিখ তার হোম গেমস আলিয়ানৎস আরেনাতে খেলেছে। ক্লাবটি ইতোমধ্যে ১৯৭২ সাল থেকে মিউনিখ অলিম্পিক স্টেডিয়ামে তাদের হোম গেম খেলেছিল। এই স্টেডিয়াম এ "১৮৬০ মিউনিখ" এর ৫০% অংশীদারীত্ব ছিল, কিন্তু ২০০৬ সালের এপ্রিলে বায়ার্ন মিউনিখ ১১ মিলিয়ন ইউরোর বিনিময়ে তাদের শরিকানা কিনে নেয়। চুক্তি অনুযায়ী কোনো মালিকানা না থাকা সত্ত্বেও এই স্টেডিয়ামে "১৮৬০ মিউনিখ"কে ২০২৫ সন পর্যন্ত খেলতে দেওয়া হয়েছিল। যাইহোক, ২০১৭ সনের জুলাই মাসে ভাড়া চুক্তির অবসান ঘটে, যার ফলে বায়ার্ন মিউনিখ স্টেডিয়ামটির একমাত্র মালিকে পরিণত হয়।
হান্স বংশ

হান্স(हंस), হানস (हांस) বা হান (हाँ)পাঞ্জাব, ভারত ও পাকিস্তান-এ বসবাসকারী জাট বংশ। পাঞ্জাবে এটি 'হান্স(हांस)' হিসাবে উচ্চারিত হয়। এছাড়াও ইউরোপে (জার্মান, হ্যানস / হানজ) বংশের সন্ধান পাওয়া যায়। দিলীপ সিং আলওয়াত জাট গোষ্ঠীকে মধ্য এশিয়ার শাসক হিসাবে উল্লেখ করেছেন।
হানরা কুরাইশির উৎপত্তি বলে দাবি করে উনিশ শতকের ব্রিটিশ শাসন কর্তৃপক্ষের দ্বারা পাঞ্জাবের ঔপনিবেশিকীকরণ শুরু হওয়ার আগে নিলি বারের উপকূলে দখলকৃত বহু গোত্রের মধ্যে হান বংশ একটি ছিল।
হৌটন পরিবার

হৌটন পরিবার হল নিউ ইংল্যান্ড ও আপস্টেট নিউ ইয়র্ক ভিত্তিক ব্যবসায়ী পরিবার। এই পরিবারের সদস্যগণ কর্নিং গ্লাস ওয়ার্কসের প্রতিষ্ঠাতা।
ভবিষ্যতের ভূত

ভবিষ্যতের ভূত হল ২০১৯ সালের একটি বাংলা ভাষার একটি ব্যঙ্গাত্মক চলচ্চিত্র যেটি পরিচালনা করেছেন অনীক দত্ত। চলচ্চিত্রটি ২০১৯ সালের ১৫ ফেব্রুয়ারি মুক্তি পায়। নামের সাথে মিল থাকলেও চলচ্চিত্রটি অনীক দত্ত পরিচালিত "ভূতের ভবিষ্যৎ" এর সিকুয়েল নয়। মুক্তি পাবার পরদিন প্রেক্ষাগৃহগুলো চলচ্চিত্রটির প্রদর্শনী বন্ধ করে দেয়।
কারণ হিসেভে তারা 'ওপর মহলের নির্দেশ আছে' বলে অভিহিত করে। বিভিন্ন সংবাদপত্রে অসমর্থিত সূত্রের বরাত দিয়ে বলা হয় যে, পশ্চিমবঙ্গ পুলিশ প্রেক্ষাগৃহগুলোকে চলচ্চিত্রটি প্রদর্শন করতে মানা করেছে।
মুক্তির পাওয়ার পরদিন চলচ্চিত্রটিকে প্রেক্ষাগৃহ থেকে সরিয়ে নেওয়া হয়। এই কর্মকাণ্ড "ফ্যাসিস্ট" (অভিনেতা সৌমিত্র চট্টোপাধ্যায় ও অভিনেত্রী-পরিচালক অপর্ণা সেন কর্তৃক), "নিন্দনীয় " (পরিচালক সৃজিত মুখোপাধ্যায় কর্তৃক), "পুরোপুরি অগণতান্ত্রিক" (অর্থনীতিবিদ মৈত্রীশ ঘটক কর্তৃক), এবং "একজনের চলচ্চিত্র দেখার স্বাধীনতায় হস্তক্ষেপ" ("দ্য স্টেটসম্যান" পত্রিকার সম্পাদকীয়তে) বলে সমালোচিত হয়। চলচ্চিত্রটির উপর দেওয়া নিষেধাজ্ঞা "অসাংবিধানিক" বলে অন্যান্য বিশ্লেষকগণ মন্তব্য করেন। "ভবিষ্যতের ভূত" চলচ্চিত্রটি যারা দেখেছেন তারা বলছেন যে, চলচ্চিত্রটিতে এমন বেশ কিছু বিষয় রয়েছে, যেখানে নাম না করে পশ্চিমবঙ্গের ক্ষমতাসীন দল সর্বভারতীয় তৃণমূল কংগ্রেস এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের সমালোচনা করা হয়েছে। চলচ্চিত্রটির নিষেধাজ্ঞার ব্যাপারে প্রশ্ন করা হলে মমতা বন্দ্যোপাধ্যায় বলেন, "এ নিয়ে আমাকে কিছু জিজ্ঞাসা করবেন না। ওটা সম্পূর্ণ আলাদা ব্যাপার।" চলচ্চিত্রটির প্রদর্শন বন্ধের প্রতিবাদে রাস্তায় পথবিক্ষোভ অনুষ্ঠিত হয়। চলচ্চিত্রটি প্রদর্শনের জন্য কলকাতা হাইকোর্টে রিট পিটিশন করা হয়। চলচ্চিত্রটির প্রদর্শনী বন্ধের জন্য কলকাতা হাইকোর্ট রাজ্য সরকারকে বিশ লাখ টাকা ক্ষতিপূরণ প্রদানের নির্দেশ দেন। কলকাতা হাইকোর্টের হস্তক্ষেপে ৫ এপ্রিল থেকে চলচ্চিত্রটির প্রদর্শনী পুনরায় শুরু হয়।
রেবতী ত্রিপুরা

রেবতী ত্রিপুরা একজন ভারতীয় রাজনীতিবিদ এবং পূর্ব ত্রিপুরা লোকসভা কেন্দ্র থেকে ২০১৯ সালের লোকসভা নির্বাচনে সংসদ সদস্য । তিনি ভারতের সাধারণ নির্বাচনে জিতেছিলেন , ২০১৯ সালে জাতীয় গণতান্ত্রিক জোটের প্রার্থী ছিলেন।
গোবিন্দপুর উত্তর ইউনিয়ন

৯নং গোবিন্দপুর উত্তর ইউনিয়ন বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
গোবিন্দপুর উত্তর ইউনিয়নের আয়তন ৩,৮২৮ একর।
২০১১ সালের পরিসংখ্যান অনুযায়ী গোবিন্দপুর উত্তর ইউনিয়নের জনসংখ্যা ২৪,৫৮৬ জন। এর মধ্যে পুরুষ ১১,১৬৯ জন এবং মহিলা ১৩,৪১৭ জন। মোট পরিবার ৫,২৭২টি।
ফরিদগঞ্জ উপজেলার পশ্চিমাংশে গোবিন্দপুর উত্তর ইউনিয়নের অবস্থান। এ ইউনিয়নের দক্ষিণে গোবিন্দপুর দক্ষিণ ইউনিয়ন, পূর্বে ফরিদগঞ্জ পৌরসভা ও পাইকপাড়া দক্ষিণ ইউনিয়ন, উত্তরে বালিথুবা পূর্ব ইউনিয়ন ও বালিথুবা পশ্চিম ইউনিয়ন এবং পশ্চিমে চাঁদপুর সদর উপজেলার বালিয়া ইউনিয়ন অবস্থিত।
গোবিন্দপুর উত্তর ইউনিয়ন ফরিদগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী গোবিন্দপুর উত্তর ইউনিয়নের সাক্ষরতার হার ৫২.২%।
ফরিদগঞ্জ কালির বাজার চৌরাস্তা বা ফরিদগঞ্জ বাসস্ট্যান্ড থেকে সিএনজি বা অটোরিক্সা যোগে এ ইউনিয়নের নয়াহাট বাজার বা ধানুয়া বাজার যাওয়া যায়।
ডাকাতিয়া নদী
চেয়ারম্যান-হাজী শেখ শাহ আলম
গোবিন্দপুর দক্ষিণ ইউনিয়ন

গোবিন্দপুর দক্ষিণ ইউনিয়ন বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
গোবিন্দপুর দক্ষিণ ইউনিয়নের আয়তন ২,৮৯৪ একর।
২০১১ সালের পরিসংখ্যান অনুযায়ী গোবিন্দপুর দক্ষিণ ইউনিয়নের জনসংখ্যা ২৬,২০৫ জন। এর মধ্যে পুরুষ ১১,৯৩৬ জন এবং মহিলা ১৪,২৬৯ জন। মোট পরিবার ৫,৬৩৩টি।
ফরিদগঞ্জ উপজেলার পশ্চিমাংশে গোবিন্দপুর দক্ষিণ ইউনিয়নের অবস্থান। এ ইউনিয়নের দক্ষিণে চর দুঃখিয়া পশ্চিম ইউনিয়ন ও ফরিদগঞ্জ দক্ষিণ ইউনিয়ন; পূর্বে ফরিদগঞ্জ দক্ষিণ ইউনিয়ন ও ফরিদগঞ্জ পৌরসভা; উত্তরে গোবিন্দপুর উত্তর ইউনিয়ন এবং পশ্চিমে চাঁদপুর সদর উপজেলার বালিয়া ইউনিয়ন, চান্দ্রা ইউনিয়ন ও হাইমচর উপজেলার আলগী দুর্গাপুর উত্তর ইউনিয়ন অবস্থিত।
গোবিন্দপুর দক্ষিণ ইউনিয়ন ফরিদগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী গোবিন্দপুর দক্ষিণ ইউনিয়নের সাক্ষরতার হার ৫৩.২%।
চর দুঃখিয়া পূর্ব ইউনিয়ন

চরদুঃখিয়া পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
এটি বর্তমানে আলোকিত ১১নং ইউনিয়ন নামে খুবই পরিচিত।
চরদুঃখিয়া পূর্ব ইউনিয়নের আয়তন ৪,০৪১ একর।
২০১১ সালের পরিসংখ্যান অনুযায়ী চর দুঃখিয়া পূর্ব ইউনিয়নের জনসংখ্যা ২৫,০২৪ জন। এর মধ্যে পুরুষ ১১,২৯০ জন এবং মহিলা ১৩,৭৩৪ জন। মোট পরিবার ৫,৬৩২টি।
ফরিদগঞ্জ উপজেলার সর্ব-দক্ষিণে চরদুঃখিয়া পূর্ব ইউনিয়নের অবস্থান। এ ইউনিয়নের পশ্চিমে চরদুঃখিয়া পশ্চিম ইউনিয়ন, উত্তরে ফরিদগঞ্জ দক্ষিণ ইউনিয়ন, পূর্বে রূপসা দক্ষিণ ইউনিয়ন ও লক্ষ্মীপুর জেলার রায়পুর উপজেলার চর পাতা ইউনিয়ন এবং দক্ষিণে লক্ষ্মীপুর জেলার রায়পুর উপজেলার রায়পুর ইউনিয়ন অবস্থিত।
চরদুঃখিয়া পূর্ব ইউনিয়ন ফরিদগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী চরদুঃখিয়া পূর্ব ইউনিয়নের সাক্ষরতার হার ৬০%।
ডাকাতিয়া নদী
চর দুঃখিয়া পশ্চিম ইউনিয়ন

চর দুঃখিয়া পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
১। মোঃ আবুল মালিক , ১৯৫৯-১৯৭১
২। মৌঃ মোঃ হোসাইন,১৯৭১-১৯৭৫
৩। ফিরোজ ভূঞা ,১৯৭৫-১৯৮০
৪। আনোয়ারউল্যা ভুইয়া ,১৯৮০-১৯৮৫
৫। মমতাজ উদ্দিন ,১৯৮৫-১৯৯০
৬। লোকমান পাটোঃ ,১৯৯০-১৯৯৫
৭। নুরুল হুদা ,১৯৯৫-২০০০ ইং
৮। লোকমান পাটোয়ারি ২০০০-২০০৫ ইং
৯। হাসান আঃ হাই ২০০৩-২০১১ ইং
১০। মোঃ লোকমান পাটোঃ ২০১১-
১১। হাসান আব্দুল হাই
চর দুঃখিয়া পশ্চিম ইউনিয়নের আয়তন ২,৭৭৮ একর।
২০১১ সালের পরিসংখ্যান অনুযায়ী চর দুঃখিয়া পশ্চিম ইউনিয়নের জনসংখ্যা ২০,৫২৯ জন। এর মধ্যে পুরুষ ৯,১৪৪ জন এবং মহিলা ১১,৩৮৫ জন। মোট পরিবার ৪,৬৪১টি।
ফরিদগঞ্জ উপজেলার দক্ষিণ-পশ্চিমাংশে চর দুঃখিয়া পশ্চিম ইউনিয়নের অবস্থান। এ ইউনিয়নের পূর্বে চর দুঃখিয়া পূর্ব ইউনিয়ন, উত্তরে ফরিদগঞ্জ দক্ষিণ ইউনিয়ন ও গোবিন্দপুর দক্ষিণ ইউনিয়ন, পশ্চিমে চাঁদপুর সদর উপজেলার আলগী দুর্গাপুর দক্ষিণ ইউনিয়ন এবং দক্ষিণে লক্ষ্মীপুর জেলার রায়পুর উপজেলার দক্ষিণ চর আবাবিল ইউনিয়ন অবস্থিত।
চর দুঃখিয়া পশ্চিম ইউনিয়ন ফরিদগঞ্জ উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী চর দুঃখিয়া পশ্চিম ইউনিয়নের সাক্ষরতার হার ৫১.৬%।
মোঃ শাহজাহান
ফরিদগঞ্জ দক্ষিণ ইউনিয়ন

ফরিদগঞ্জ দক্ষিণ বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
ফরিদগঞ্জ দক্ষিণ ইউনিয়নের আয়তন ৩,৯৮৬ একর।
২০১১ সালের পরিসংখ্যান অনুযায়ী ফরিদগঞ্জ দক্ষিণ ইউনিয়নের জনসংখ্যা ২০,৩০৬ জন। এর মধ্যে পুরুষ ৯,২৫৪ জন এবং মহিলা ১১,০৫২ জন। মোট পরিবার ৪,৫৬৪টি।
ফরিদগঞ্জ উপজেলার দক্ষিণাংশে ফরিদগঞ্জ দক্ষিণ ইউনিয়নের অবস্থান। এ ইউনিয়নের দক্ষিণে চর দুঃখিয়া পূর্ব ইউনিয়ন ও চর দুঃখিয়া পশ্চিম ইউনিয়ন, পশ্চিমে গোবিন্দপুর দক্ষিণ ইউনিয়ন, উত্তরে ফরিদগঞ্জ পৌরসভা এবং পূর্বে রূপসা উত্তর ইউনিয়ন ও রূপসা দক্ষিণ ইউনিয়ন অবস্থিত।
ফরিদগঞ্জ দক্ষিণ ইউনিয়ন ফরিদগঞ্জ উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী ফরিদগঞ্জ দক্ষিণ ইউনিয়নের সাক্ষরতার হার ৫৪.৭%।
ফরিদগঞ্জ বাসস্ট্যান্ড বা কালির বাজার চৌরাস্তা থেকে সিএনজি বা অটোরিক্সা যোগে কালির বাজার আসা যায়।
 ওয়ালী উল্লাহ নওজোয়ান
রূপসা দক্ষিণ ইউনিয়ন

রূপসা দক্ষিণ বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
রূপসা দক্ষিণ ইউনিয়নের আয়তন ২,৮৫৮ একর।
২০১১ সালের পরিসংখ্যান অনুযায়ী রূপসা দক্ষিণ ইউনিয়নের জনসংখ্যা ২২,৫২৩ জন। এর মধ্যে পুরুষ ১০,৩৪০ জন এবং মহিলা ১২,১৮৩ জন। মোট পরিবার ৪,৯৬৮টি।
ফরিদগঞ্জ উপজেলার দক্ষিণ-পূর্বাংশে রূপসা দক্ষিণ ইউনিয়নের অবস্থান। এ ইউনিয়নের উত্তরে রূপসা উত্তর ইউনিয়ন, পশ্চিমে ফরিদগঞ্জ দক্ষিণ ইউনিয়ন ও চর দুঃখিয়া পূর্ব ইউনিয়ন, দক্ষিণে লক্ষ্মীপুর জেলার রায়পুর উপজেলার চর পাতা ইউনিয়ন ও কেরোয়া ইউনিয়ন এবং পূর্বে লক্ষ্মীপুর জেলার রামগঞ্জ উপজেলার চণ্ডিপুর ইউনিয়ন অবস্থিত।
রূপসা দক্ষিণ ইউনিয়ন ফরিদগঞ্জ উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী রূপসা দক্ষিণ ইউনিয়নের সাক্ষরতার হার ৬০.৭%।
সাহেবগঞ্জ পর্তুগিজ দুর্গ বা নীলকুঠি
রূপসা উত্তর ইউনিয়ন

রূপসা উত্তর বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
রূপসা উত্তর ইউনিয়নের আয়তন ৪,০০৪ একর।
২০১১ সালের পরিসংখ্যান অনুযায়ী রূপসা উত্তর ইউনিয়নের জনসংখ্যা ২৮,৮৬৮ জন। এর মধ্যে পুরুষ ১৩,২৩৭ জন এবং মহিলা ১৫,৬৩১ জন। মোট পরিবার ৬,৩৬১টি।
ফরিদগঞ্জ উপজেলার পূর্বাংশে রূপসা উত্তর ইউনিয়নের অবস্থান। এ ইউনিয়নের দক্ষিণে রূপসা দক্ষিণ ইউনিয়ন, পশ্চিমে ফরিদগঞ্জ দক্ষিণ ইউনিয়ন ও ফরিদগঞ্জ পৌরসভা, উত্তরে পাইকপাড়া দক্ষিণ ইউনিয়ন এবং পূর্বে গুপ্টি পশ্চিম ইউনিয়ন ও লক্ষ্মীপুর জেলার রামগঞ্জ উপজেলার ইছাপুর ইউনিয়ন অবস্থিত।
রূপসা উত্তর ইউনিয়ন ফরিদগঞ্জ উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
২০১১ সালের পরিসংখ্যান অনুযায়ী রূপসা উত্তর ইউনিয়নের সাক্ষরতার হার ৬০.৩%।
১। রূপসা বাজার
২। গাব্দের গাঁও ভোট স্কুল বাজার (গাব্দেরগাঁও বর্তমানে ইউনিয়ন সদর, আগে রূপসা ছিল, কিন্তু রূপসা থেকে ইউনিয়ন পরিষদ গাব্দেরগাঁওয়ে স্থান্তান্তর করাতে গাব্দেরগাঁও ইউনিয়ন সদর হয়ে যায়)
৩। রুস্তমপুর বাজার
.চেয়ারম্যান
লিসবন কেন্দ্রীয় মসজিদ

লিসবন কেন্দ্রীয় মসজিদ () হল পর্তুগালের রাজধানী লিসবনের প্রধান মসজিদ। মসজিদটি একটি প্রার্থনা কক্ষ, একটি অডিটোরিয়াম ও অভ্যর্থনা কক্ষের সমন্বয়ে গঠিত। মসজিদে একটি মিনার ও একটি গম্বুজ বিদ্যমান। মসজিদটির স্থপতি আন্তোনিও মারিয়া ব্রাগা ও জোয়াও পাউলো কনসিকাও।
১৯৬৬ সালে মসজিদটি নির্মাণের অনুমতি চাওয়া হলেও ১৯৭৩ সালের তেল সংকটের দরুন ১৯৭৮ সালের আগে কর্তৃপক্ষ মসজিদটি নির্মাণের অনুমতি দেয় নি। মসজিদটি অবশেষে ১৯৮৫ সালে উদ্বোধন করা হয়।
পিটার আলেকজান্ডার (শেকসপিয়র বিশেষজ্ঞ)

পিটার আলেকজান্ডার, সিবিই, এফবিএ (ইংরেজি: Peter Alexander, CBE, FBA) (১৯ সেপ্টেম্বর, ১৮৯৩ – ১৮ জুন, ১৯৬৯) ছিলেন একজন স্কটিশ সাহিত্য বিশারদ। তিনি ছিলেন গ্লাসগো বিশ্ববিদ্যালয়ের ইংরেজি ভাষা ও সাহিত্যের রেজিয়াস অধ্যাপক এবং একজন শেকসপিয়র বিশেষজ্ঞ। তার সম্পাদিত শেকসপিয়র রচনা সংগ্রহ "দি আলেকজান্ডার টেক্সট" নামে পরিচিত। ১৯১৪ সালে তিনি ক্যামেরন হাইল্যান্ডারসে একজন প্রাইভেট হিসেবে সেনাবাহিনীতে যোগ দেন। কিন্তু আর্টেলারি অফিসার হওয়ার পর ১৯১৮ সালে সেনাবাহিনী পরিত্যাগ করেন। আলেকজান্ডার গ্লাসগো ফিরে আসেন স্নাতক স্তরের পড়াশোনা শেষ করতে। ১৯২০ সালে একটি এম.এ. ডিগ্রি সহ স্নাতক হন।
১৫-মিনিট হ্যামলেট

১৫-মিনিট হ্যামলেট (ইংরেজি ভাষা: "15-Minute Hamlet"; অনুবাদ: ১৫ মিনিটে হ্যামলেট) হল উইলিয়াম শেকসপিয়রের লেখা "হ্যামলেট" নাটকের একটি সংক্ষেপিত কমেডিক সংস্করণ। ১৯৭৬ সালে টম স্টপার্ড এটি রচনা করেন।
এই নাটকটি "ডগ’স হ্যামলেট" নাটক থেকে গৃহীত অংশবিশেষ। এটিতে মূল "হ্যামলেট" নাটকটির সব ক-টি বহুল-পরিচিত দৃশ্যগুলিকে প্রায় ১৩ মিনিটের মঞ্চ-উপস্থাপনযোগ্য সংক্ষিপ্ত রূপ দান করা হয়েছে। এরপর ২ মিনিটের মধ্যে নাটকটির শুরু থেকে শেষ পর্যন্ত সম্পূর্ণ অংশের অধিকতর সংক্ষিপ্ত রূপ উপস্থাপিত হয়েছে। এইভাবে সমগ্র নাটকটিকে মঞ্চস্থ করা হয়েছে ১৫ মিনিটের মধ্যে।
আর্নেস্ট হেমিংওয়ের রচনাবলি

এটি আর্নেস্ট হেমিংওয়ে'র (১৮৯৯-১৯৬১) রচনাবলির তালিকা। এই তালিকায় তার উপন্যাস, ছোটগল্প এবং তার কাজের চলচ্চিত্র ও টেলিভিশন উপযোগকরণসমূহ অন্তর্ভুক্ত করা হয়েছে।
মিয়া

মিয়া বা মিয়াহ, একটি বাংলা শব্দ, যার অর্থ "ভদ্রলোক"। এটি একটি উপাধি হিসাবেও ব্যবহৃত হয় এবং এগুলো উল্লেখ করা হলো:
আগ্নেয়ভস্ম

আগ্নেয়ভস্ম হল আগ্নেয়গিরির অগ্ন্যুৎপাতের সময় উদ্গত সূক্ষ্ম (২ মিমি ব্যাসার্ধের কম) শিলাচূর্ণ, খনিজ, আগ্নেয়কাঁচ দিয়ে গঠিত অসংহত পাইরোক্লাস্টিক পদার্থ। শব্দটি কখনও অগ্নুৎপাতে উৎপন্ন ২ মিমি ব্যাসার্ধের বড় বস্তু (যেগুলোর সঠিক নাম টেফরা) উল্লেখ করতেও ব্যবহৃত হয়। আগ্নেয়ভস্ম আগ্নেয়গিরির অগ্ন্যুৎপাতের সময় গঠিত হয় যখন ম্যাগমায় দ্রবীভূত গ্যাসগুলি সম্প্রসারিত হয় এবং বায়ুমন্ডলে দ্রুত নির্গত হয়। দ্রুতবেগে নির্গত গ্যাস ম্যাগমাকে বায়ুমন্ডলে নিক্ষিপ্ত করে যেখানে সেগুলো আগ্নেয় শিলা ও কাঁচের টুকরাতে পরিণত হয়। এছাড়াও আগ্নেয়ভস্ম উৎপন্ন হতে পারে ফ্লাইমোম্যাগটিক অগ্ন্যুৎপাতের সময় যখন ম্যাগমা পানির সংস্পর্শে এসে পানিকে বিস্ফোরণের সাথে তৎক্ষণাৎ বাষ্পে পরিণত করে এবং ম্যাগমাকে ছিটকে দেয়। বায়ুমন্ডলে নির্গত হলে আগ্নেয়ভস্ম বায়ুপ্রবাহের মাধ্যমে হাজার হাজার কিলোমিটার স্থানান্তরিত হয়।
ব্যাপক বিস্তৃতির কারণে, আগ্নেয়ভস্ম মানুষ ও পশুপাখির স্বাস্থ্যে প্রভাব ফেলতে পারে, বিমান যোগাযোগ, জটিল অবকাঠামো, স্থাপনার ক্ষয়ক্ষতি করতে পারে।
আগ্নেয়ভস্মে সিলিকার শতকরা পরিমাণ সাধারণত ৮৪ থেকে ৯০ শতাংশ হয়ে থাকে। আগ্নেয় ভস্মে থাকা খনিজ পদার্থের ধরন ম্যাগমার উপর নির্ভর করে যেটা থেকে এটি উদ্ভূত হয়েছে। গাঢ় ধূসর বর্ণের আগ্নেয় ভস্মে ~৪৫-৫৫% সিলিকা থাকে এবং সাধারণত লোহা ও ম্যাগনেসিয়াম সমৃদ্ধ হয়।
- USGS
অর্জুন গ্রহাণুপুঞ্জ

অর্জুন গ্রহাণুপুঞ্জ হল সৌরজগৎের গ্রহাণুগুলির একটি গতিশীল গোষ্ঠী। এই গ্রহাণুগুলি হল পৃথিবী-নিকটস্থ বস্তু। এগুলির কক্ষপথগুলি চারিত্রিক বৈশিষ্ট্যের অনেকটাই পৃথিবীর কক্ষপথের অনুরূপ। এগুলির নতি কম, কাক্ষিক গতি প্রায় এক বছর এবং কক্ষপথের উৎকেন্দ্রিকতাও কম। এই গোষ্ঠীটির নামকরণ করা হয়েছে হিন্দু মহাকাব্য মহাভারতের অন্যতম কেন্দ্রীয় চরিত্র অর্জুনের নামানুসারে। এই গোষ্ঠীটির সংজ্ঞা খানিকটা অস্পষ্ট এবং অপর তিন সুপ্রতিষ্ঠিত অ্যাপোলো, অ্যামোর ও আটেন গ্রহাণুগোষ্ঠীর সংজ্ঞার সঙ্গে অংশত প্রাবৃত। এই গ্রহাণুপুঞ্জগুলি পৃথিবী-নিকস্থ বস্তুগুলির একটি গতিশীল শীতল গোষ্ঠী নিয়ে গঠিত। এগুলি পৃথিবীর সঙ্গে ১:১ গড়-গতি অনুরণনে আবদ্ধিত অবস্থায় পুনরাবৃত হচ্ছে।
অ্যাপোলো ও আটেন গোষ্ঠী বিন্যাসের লঘুবন্ধনীতে অর্জুন গোষ্ঠীর সম্ভাব্য সদস্যগুলির মধ্যে রয়েছে:
ডগ ম্যাকলয়েড

ডগলাস ডোয়াইন ম্যাকলয়েড (জন্ম ১৫ ডিসেম্বর ১৯৬০) হলেন যুক্তরাষ্ট্রের মিসিসিপি অঙ্গরাজ্যের একজন রাজনীতিবিদ, যিনি রিপাবলিকান পার্টির রাজনীতির সাথে যুক্ত। ২০১২ সাল থেকে তিনি মিসিসিপি বিধানসভার নিম্নকক্ষে ১০৭ নাম্বার জেলার বিধায়ক হিসেবে দায়িত্ব পালন করছেন।
ডগ ম্যাকলয়েড ২০১১ সালে মিসিসিপি রাজ্যের বিধানসভার নিম্নকক্ষের নির্বাচনে ডেমোক্র‍্যাটিক পার্টির ডগলাস এল. লিকে পরাজিত করে ১০৭ নাম্বার জেলার বিধায়ক হিসেবে নির্বাচিত হন। ২০১৬ সালে মিসিসিপি রাজ্যের বিধানসভার নিম্নকক্ষের নির্বাচনে ডেমোক্র‍্যাটিক পার্টির অস্টিন হাওয়েলকে পরাজিত করে তিনি পুনরায় ১০৭ নাম্বার জেলার বিধায়ক হিসেবে নির্বাচিত হন।
২০১৯ সালের মে মাসে যৌন মিলনের জন্য কাপড় খুলতে দেরি করায় স্ত্রীকে ঘুষি মারার অভিযোগে গ্রেফতার করা হয় তাকে। পরবর্তীতে ১,০০০ ডলারের বিনিময়ে জামিন পান তিনি।
পঞ্চগড় এক্সপ্রেস

পঞ্চগড় এক্সপ্রেস পঞ্চগড়-ঢাকা পথে সংযোজিত বাংলাদেশের একটি আন্তঃনগর ট্রেন পরিসেবা। যেটি ২৬ মে ২০১৯ তারিখে বাংলাদেশের প্রধানমন্ত্রী শেখ হাসিনা গণভবন থেকে ভিডিও সম্মেলনের মাধ্যমে উদ্বোধন করেন।
ট্রেনটি মোট ১৫টি বগি নিয়ে পঞ্চগড়-ঢাকা পথে চলাচল করে।
হাজীগঞ্জ থানা

হাজীগঞ্জ থানা বাংলাদেশের চাঁদপুর জেলার অন্তর্গত হাজীগঞ্জ উপজেলার একটি থানা।
১৮১৮ সালে হাজীগঞ্জ থানা প্রতিষ্ঠিত হয়।
হাজীগঞ্জ উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম হাজীগঞ্জ থানার আওতাধীন।
রাজারগাঁও উত্তর ইউনিয়ন

রাজারগাঁও উত্তর বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
রাজারগাঁও উত্তর ইউনিয়নের আয়তন ৪,৫৪২ একর।
২০১১ সালের পরিসংখ্যান অনুযায়ী রাজারগাঁও উত্তর ইউনিয়নের জনসংখ্যা ২৯,৪৫৩ জন। এর মধ্যে পুরুষ ১৩,৩১৪ জন এবং মহিলা ১৬,১৩৯ জন। মোট পরিবার ৬,০১০টি।
হাজীগঞ্জ উপজেলার উত্তর-পশ্চিমাংশে রাজারগাঁও উত্তর ইউনিয়নের অবস্থান। এ ইউনিয়নের পূর্বে দ্বাদশ গ্রাম ইউনিয়ন, দক্ষিণে বাকিলা ইউনিয়ন ও মতলব দক্ষিণ উপজেলার উপাদী দক্ষিণ ইউনিয়ন, পশ্চিমে মতলব দক্ষিণ উপজেলার উপাদী দক্ষিণ ইউনিয়ন ও উপাদী উত্তর ইউনিয়ন এবং উত্তরে মতলব দক্ষিণ উপজেলার উপাদী উত্তর ইউনিয়ন অবস্থিত।
রাজারগাঁও উত্তর ইউনিয়ন হাজীগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী রাজারগাঁও উত্তর ইউনিয়নের সাক্ষরতার হার ৬১.৪%।
রাজারগাঁও বাজার 
মেনাপুর বাজার
মুকুন্দসার বাজার
বাকিলা ইউনিয়ন

বাকিলা বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
বাকিলা ইউনিয়নের আয়তন ৩,৭৬২ একর।
২০১১ সালের পরিসংখ্যান অনুযায়ী বাকিলা ইউনিয়নের জনসংখ্যা ২৬,০০৬ জন। এর মধ্যে পুরুষ ১২,২৩০ জন এবং মহিলা ১৩,৭৭৬ জন। মোট পরিবার ৫,৪১০টি।
হাজীগঞ্জ উপজেলার পশ্চিমাংশে বাকিলা ইউনিয়নের অবস্থান। এ ইউনিয়নের উত্তরে রাজারগাঁও উত্তর ইউনিয়ন ও দ্বাদশ গ্রাম ইউনিয়ন, পূর্বে কালচোঁ দক্ষিণ ইউনিয়ন ও হাজীগঞ্জ সদর ইউনিয়ন, দক্ষিণে চাঁদপুর সদর উপজেলার রামপুর ইউনিয়ন এবং পশ্চিমে মতলব দক্ষিণ উপজেলার উপাদী দক্ষিণ ইউনিয়ন অবস্থিত।
বাকিলা ইউনিয়ন এক সময় হাজীগঞ্জ উপজেলাধীন বৃহত্তর রাজারগাঁও ইউনিয়নের অংশ ছিল। পরবর্তীতে বৃহত্তর রাজারগাঁও ইউনিয়ন রাজারগাঁও উত্তর ও রাজারগাঁও দক্ষিণ নামে দুইটি ইউনিয়নে বিভক্ত হয়। বিভক্ত রাজারগাঁও দক্ষিণ ইউনিয়নে রাজারগাঁও নামে কোন গ্রাম বা এলাকা না থাকায় এবং ইউনিয়ন পরিষদ কার্যালয় এ ইউনিয়নের বাকিলা বাজারে অবস্থিত হওয়ায় এলাকাবাসীর দাবীর প্রেক্ষিতে এ ইউনিয়নের নাম পরিবর্তন করে ২নং বাকিলা ইউনিয়ন রাখা হয়।
বাকিলা ইউনিয়ন হাজীগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী বাকিলা ইউনিয়নের সাক্ষরতার হার ৬১.৭%।
জামিয়া কুরআনিয়া ইমদাদুল উলুম ফুলছোঁয়া, ফুলছোঁয়া, বাকিলা, হাজীগঞ্জ-চাঁদপুর।
বাখরপাড়া মডেল মাদ্রাসা, বাখরপাড়া ঈদগা বাজার, লোধপাড়া, হাজীগঞ্জ, চাঁদপুর।
আনোয়ার আলী মেমোরিয়াল স্কুল, টেকের বাজার, হাজীগঞ্জ, চাঁদপুর। বোরখাল আদর্শ উচ্চ বিদ্যালয়, বাকিলা, হাজীগঞ্জ, চাঁদপুর। বোরখাল সরকারি প্রাথমিক বিদ্যালয়, বোরখাল আদর্শ হাফিজিয়া নূরানী মাদ্রাসা, রাধাসার সরকারী প্রাথমিক বিদ্যালয়।
শাইখুল হাদীস আল্লামা মুফতী আবু সাঈদ সাহেব দা.বা. পীর সাহেব, ফুলছোঁয়া, বাকিলা, হাজীগঞ্জ-চাঁদপুর।
কালচোঁ উত্তর ইউনিয়ন

কালচোঁ উত্তর বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
কালচোঁ উত্তর ইউনিয়নের আয়তন ৩,৬৪২ একর।
২০১১ সালের পরিসংখ্যান অনুযায়ী কালচোঁ উত্তর ইউনিয়নের জনসংখ্যা ২৪,৮৩৯ জন। এর মধ্যে পুরুষ ১২,৭৫২ জন এবং মহিলা ১২,০৮৭ জন। মোট পরিবার ৪,৫৮৯টি।
হাজীগঞ্জ উপজেলার উত্তরাংশে কালচোঁ উত্তর ইউনিয়নের অবস্থান। এ ইউনিয়নের পশ্চিমে দ্বাদশ গ্রাম ইউনিয়ন, দক্ষিণে কালচোঁ দক্ষিণ ইউনিয়ন, পূর্বে হাটিলা পশ্চিম ইউনিয়ন এবং উত্তরে কচুয়া উপজেলার কাদলা ইউনিয়ন ও মতলব দক্ষিণ উপজেলার নারায়ণপুর ইউনিয়ন অবস্থিত।
কালচোঁ উত্তর ইউনিয়ন হাজীগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী কালচোঁ উত্তর ইউনিয়নের সাক্ষরতার হার ৫৫.৯%।
কালচোঁ দক্ষিণ ইউনিয়ন

কালচোঁ দক্ষিণ বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
কালচোঁ দক্ষিণ ইউনিয়নের আয়তন ৪,০১১ একর।
২০১১ সালের পরিসংখ্যান অনুযায়ী কালচোঁ দক্ষিণ ইউনিয়নের জনসংখ্যা ২৯,৪৪২ জন। এর মধ্যে পুরুষ ১৩,৪২২ জন এবং মহিলা ১৬,০২০ জন। মোট পরিবার ৬,২৩৬টি।
হাজীগঞ্জ উপজেলার মধ্যাংশে কালচোঁ দক্ষিণ ইউনিয়নের অবস্থান। এ ইউনিয়নের পশ্চিমে দ্বাদশ গ্রাম ইউনিয়ন ও বাকিলা ইউনিয়ন, দক্ষিণে হাজীগঞ্জ সদর ইউনিয়ন, পূর্বে হাজীগঞ্জ সদর ইউনিয়ন ও হাটিলা পশ্চিম ইউনিয়ন এবং উত্তরে কালচোঁ উত্তর ইউনিয়ন অবস্থিত।
কালচোঁ দক্ষিণ ইউনিয়ন হাজীগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী কালচোঁ দক্ষিণ ইউনিয়নের সাক্ষরতার হার ৫৮.৭%।
পিরোজপুর হাজী সাহেবের আড়ং বাজার
১.জনাব গোলাম মোস্তফা স্বপন (চেয়ারম্যান)
২.জনাব মাসুদ বকাউল (মেম্বার ৯নং ওয়ার্ড)
বড়কুল পূর্ব ইউনিয়ন

বড়কুল পূর্ব বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
বড়কুল পূর্ব ইউনিয়নের আয়তন ৩,৮৯০ একর।
২০১১ সালের পরিসংখ্যান অনুযায়ী বড়কুল পূর্ব ইউনিয়নের জনসংখ্যা ২৬,৩১০ জন। এর মধ্যে পুরুষ ১২,৫৯৭ জন এবং মহিলা ১৩,৭১৩ জন। মোট পরিবার ৫,১৮১টি।
হাজীগঞ্জ উপজেলার দক্ষিণাংশে বড়কুল পূর্ব ইউনিয়নের অবস্থান। এ ইউনিয়নের উত্তরে হাজীগঞ্জ পৌরসভা, পশ্চিমে বড়কুল পশ্চিম ইউনিয়ন ও ফরিদগঞ্জ উপজেলার সুবিদপুর পূর্ব ইউনিয়ন, দক্ষিণে গন্ধর্ব্যপুর দক্ষিণ ইউনিয়ন এবং পূর্বে গন্ধর্ব্যপুর উত্তর ইউনিয়ন ও শাহরাস্তি উপজেলার টামটা দক্ষিণ ইউনিয়ন অবস্থিত।
বড়কুল পূর্ব ইউনিয়ন হাজীগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী বড়কুল পূর্ব ইউনিয়নের সাক্ষরতার হার ৬০.৮%।
দিকচাইল সরকারি প্রাথমিক বিদ্যালয়, 
কাসেমুল উলুম মাদরাসা
মিউনিখ আবাসন

মিউনিখ আবাসন (, "Residence") জার্মানির বাভারিয়া রাজ্যের রাজধানী কেন্দ্রীয় মিউনিখের উইটল্সবাখ শাসকদের প্রাক্তন রাজকীয় প্রাসাদ। মিউনিখ আবাসন জার্মানির বৃহত্তম রাজপ্রাসাদ এবং বর্তমানে এটির স্থাপত্য, সজ্জা এবং প্রাক্তন রাজাদের সংগ্রহগুলি দর্শনার্থীদের জন্য উন্মুক্ত।
১০টি চত্বরে ঘেরা প্রাসাদটিতে মোট ১৩০টি কক্ষ রয়েছে। তিনটি প্রধান অংশ হচ্ছে কোনিগবাউ (Königsbau, ম্যাক্স-জোসেফ-প্লাৎজের নিকটস্থ), আল্টে রেসিডেন্স (পুরাতন রেসিডেন্স, রেজেনডেনস্ট্রাসের দিকে) এবং ফিস্টসালবাউ (হফগার্টের দিকে)। দ্বিতীয় বিশ্বযুদ্ধের পরবর্তীতে ভবনটি পুনর্গঠনের পর থেকে পূর্ববর্তী ফিস্টআলালবোর একটি শাখা হিসেবে ক্যুভিলিস থিয়েটার রয়েছে। এটি বাভারিয়া বেতার সিম্ফনি অর্কেস্ট্রার প্রাথমিক কনসার্টের স্থান হারকুলেসাল হল হিসেবে পরিচিত। পূর্ব দিকে সকল সন্তদের জন্য বাইজেন্টাইন আদালত গির্জা (Allerheiligen-Hofkirche) পূর্বমুখী মার্স্টল আদালত গির্জাটি আগেকার আদালত রাইডিং বিদ্যালয় এবং রাজকীয় জনবলের জন্য নির্মিত।
১৩৮৫ খ্রিষ্টাব্দে এই স্থাপনার প্রথম ভবনটি তৃতীয় স্টিফেন (১৩৭৫-১৪১৩) এবং তার কনিষ্ঠ ভাইয়ের বিরুদ্ধে ব্যর্থ বিদ্রোহের নিদর্শন হিসাবে মিউনিখের নগর কর্তৃপক্ষের অর্থায়নে নির্মাণ করা হয়েছিল। সিলভার টাওয়ার ("সিলবার্টম"), শক্তিশালী দুর্গ হিসাবে উল্লেখযোগ্য যা শহরের অভ্যন্তরের কেল্লাগুলির সুরক্ষার্থে প্রাচীর হিসেবে অবস্থিত। এই বলিষ্ঠ নতুন দুর্গ (নিউভেস্তে - নতুন দুর্গ), প্রশস্ত খাদ দ্বারা ঘেরা এবং এর উত্তর পূর্ব কোণে নতুন দ্বি-চক্রাকার শহরের দেয়াল অবস্থিত, এর মধ্যবর্তী স্থানে অবস্থিত আল্টার হোফ (পুরাতন আদাতল) উইটল্সবাখ শাসকদের রক্ষাকারী আবাসস্থল হিসাবে স্থাপন করা হয়েছিল। সদা বিভক্ত দেশগুলির নৃপতিদের জন্য একদিকে ঘন ঘন বিদ্রোহকারী নগরবাসিন্দাদের কাছ থেকে কিছু দূরে রাখা এবং অন্যদিকে তাদের যুদ্ধপ্রিয় আত্মীয়দের বিরুদ্ধে কিছু প্রতিরক্ষা প্রয়োজন বোধ করা হয়েছিল। ফলস্বরূপ, তারা একই সময়ে নিজেদেরকে দুর্ভেদ্য আশ্রয় এবং সহজ বহির্গমন পথ হিসেবে (সরাসরি গ্লাসিসের দিকে, শহরের লেনগুলিতে প্রবেশ না করে) নির্মাণ করা হয়। চতুর্থ অ্যালবার্ট (১৪৬৫-১৫০৮)-এর অধীনে ১৪৭০ সালের দিকে, দুর্গ প্রাচীর এবং উত্তরে ফটক ও দুটি বুরুজ নির্মিত হয়েছিল।
গথিক ফাউন্ডেশনের দেয়াল এবং তথাকথিত বলিউম সেলার (বুলালকেলার)-এর গোলাকার স্তম্ভগুলি সহ পুরাতন দুর্গগুলির পিলার ভল্টগুলি আজ প্রাসাদের প্রাচীনতম জীবিত অংশ। শতাব্দী ধরে প্রাসাদটির বিকাশ কেবলমাত্র তার কেন্দ্রীয় স্থাপনা- নিউভেস্ট এই স্থান নেয় নি, তবে এর সাথে সাথে ক্ষুদ্র অংশ এবং সম্প্রসারিত অংশ গুলোর মধ্যেও পেয়েছিল। অবশেষে, চার শতক বিকাশের পর, বিশালাকার প্রাসাদটি পুরোপুরি পুরানো শহরের চতুর্থাংশ ব্যারাকে, একটি আশ্রম, ঘর এবং বাগান দিয়ে রেনেসাঁ পরবর্তী সময়ের পাশাপাশি বারোক, রকোকো এবং নব্য-ধ্রুপদী শৈলীগুলিকে একত্রিত করে প্রতিস্থাপন করেছিল।
মিউনিখ আবাসন এবং এর জাদুঘরে প্রতি বছর প্রায় ৩০০,০০০ পর্যটক ভিড় জমান।
বড়কুল পশ্চিম ইউনিয়ন

বড়কুল পশ্চিম বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
বড়কুল পশ্চিম ইউনিয়নের আয়তন ২,২৮৬ একর।
২০১১ সালের পরিসংখ্যান অনুযায়ী বড়কুল পশ্চিম ইউনিয়নের জনসংখ্যা ১৬,৯৩৯ জন। এর মধ্যে পুরুষ ৭,৮৮৮ জন এবং মহিলা ৯,০৫১ জন। মোট পরিবার ৩,৪৩০টি।
হাজীগঞ্জ উপজেলার দক্ষিণাংশে বড়কুল পশ্চিম ইউনিয়নের অবস্থান। এ ইউনিয়নের পূর্বে বড়কুল পূর্ব ইউনিয়ন, উত্তরে হাজীগঞ্জ পৌরসভা, পশ্চিমে হাজীগঞ্জ সদর ইউনিয়ন এবং দক্ষিণে ফরিদগঞ্জ উপজেলার সুবিদপুর পূর্ব ইউনিয়ন অবস্থিত।
বড়কুল পশ্চিম ইউনিয়ন হাজীগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী বড়কুল পশ্চিম ইউনিয়নের সাক্ষরতার হার ৫৮.৫%।
[ সাদ্রা হামিদীয়া ফাজিল মাদ্রাসা ]
[ রামচন্দ্রপুর কাশেমীয়া ফাজিল মাদ্রাসা ]
[ আলী আহমেদ ইসলামি দাখিল মাদ্রাসা ]
[ রামচন্দ্রপুর উচ্চ বিদ্যালয় ]
 ছাত্রনেতা মোহাম্মদ হাছান
হাটিলা পূর্ব ইউনিয়ন

হাটিলা পূর্ব বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
হাটিলা পূর্ব ইউনিয়নের আয়তন ৪,০৬৫ একর।
২০১১ সালের পরিসংখ্যান অনুযায়ী হাটিলা পূর্ব ইউনিয়নের জনসংখ্যা ২১,৬৬৯ জন। এর মধ্যে পুরুষ ১০,০৬০ জন এবং মহিলা ১১,৬০৯ জন। মোট পরিবার ৪,২২৪টি।
হাজীগঞ্জ উপজেলার পূর্বাংশে হাটিলা পূর্ব ইউনিয়নের অবস্থান। এ ইউনিয়নের পশ্চিমে হাটিলা পশ্চিম ইউনিয়ন, দক্ষিণে হাজীগঞ্জ পৌরসভা, পূর্বে শাহরাস্তি উপজেলার টামটা উত্তর ইউনিয়ন ও কচুয়া উপজেলার গোহট দক্ষিণ ইউনিয়ন এবং উত্তরে কচুয়া উপজেলার কড়ইয়া ইউনিয়ন অবস্থিত।
হাটিলা পূর্ব ইউনিয়ন হাজীগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী হাটিলা পূর্ব ইউনিয়নের সাক্ষরতার হার ৫৮.৩%।
কচুয়া খাল।
• হাড়িয়াইন আড়ং বাজার।
চেয়ারম্যান: মোস্তফা কামাল মজুমদার
আলমগীরী মসজিদ

আলমগীরী মসজিদ বা অলীপুর শাহী মসজিদ বাংলাদেশের চাঁদপুরের হাজীগঞ্জ উপজেলার ওলীপুর গ্রামে অবস্থিত ঐতিহাসিক মসজিদ। এর প্রবেশপথে নাস্তালিক লিপিতে ফারসি ভাষায় লেখা শিলালিপি থেকে জানা যায় যে, ১৬৯২ সালে আওরঙ্গজেবের শাসনামলে আবদুল্লাহ সামে একজন মসজিদটি নির্মাণ করেন।
চাঁদপুর জেলার হাজীগঞ্জ উপজেলার ওলীপুর গ্রামের মধ্যবর্তী স্থানে অবস্থিত আলমগীরী মসজিদ। একই এলাকায় আরেকটি প্রাচীনতম শাহ শুজা মসজিদ রয়েছে। তবে আলমগীরী মসজিদএকাধিক সংস্কারের ফলে প্রাচীনতম কিছু বৈশিষ্ট্য হারিয়েছে।
একতলা বিশিষ্ট মসজিদটি একটি লম্বা মিনার ও চার কোনায় ছোট চারটি ও মাঝখানে বড় একটিসহ মোত পাঁচটি গম্বুজ রয়েছে। এর প্রধান প্রবেশপথের দুইপাশে বহির্গত খিলানসহ আরও দুটি প্রবেশপথ রয়েছে। উত্তর আর দক্ষিণের প্রতিটি দেয়ালে এক জোড়া খিলানযুক্ত প্রবেশপথ রয়েছে। পূর্বদিকে রয়েছে তিনটি এবং উত্তর ও দক্ষিণ দেয়ালে দুটি করে মসজিদটিতে সর্বমোট সাতটি খিলানপথ রয়েছে। এছাড়াও ইমারতের চার কোণে রয়েছে কলসাকৃতির গম্বুজ রয়েছে।
রফিকুল ইসলাম মিয়া

রফিকুল ইসলাম মিয়া হচ্ছেন একজন বাংলাদেশী ব্যারিস্টার ও রাজনীতিবিদ। তিনি ১৯৯১-১৯৯৬ সালে প্রথম খালেদা জিয়া মন্ত্রিসভায় গৃহায়ণ ও গণপূর্তমন্ত্রী হিসেবে দায়িত্ব পালন করেন। 
রফিকুল ইসলাম মিয়া ১৯৪৩ সালে কুমিল্লা জেলার মুরাদনগর উপজেলায় জন্মগ্রহণ করেন। তার স্ত্রী শাহিদা রফিক বিএনপির চেয়ারপার্সনের উপদেষ্টা ও ঢাকা বিশ্ববিদ্যালয়ের সাবেক ডীন।
ব্যারিস্টার রফিকুল ইসলাম মিয়া ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে প্রথম সংসদ সদস্য নির্বাচিত হন। এর পর তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনেও সাংসদ নির্বাচিত হয়েছিলেন।
২০০৭ সালের সেপ্টেম্বরে বেগম খালেদা জিয়া দুর্নীতি ও ক্ষমতার অপব্যবহারের অভিযোগে গ্রেফতার হলে মিয়া আইনজীবী হিসেবে তার পক্ষে লড়েন।
২০০১ সালে বাংলাদেশ দুর্নীতি দমন কমিশন তার সম্পদ বিবরণ জমা দেওয়ার জন্য মিয়াকে নোটিশ পাঠায়। নোটিশ অনুযায়ী বিবরণ দিতে ব্যর্থ হলে, ২০০৪ সালের জানুয়ারিতে তার বিরুদ্ধে একটি মামলা দায়ের করা হয়। ২০১৮ সালের ১৯ নভেম্বরে তাকে তিন বছরের কারাদন্ড দেওয়া হয় এবং একই দিনে তার ইস্কাটনের বাড়ি থেকে তাকে গ্রেপ্তার করা হয়। ২৬ নভেম্বর, তিনি হাইকোর্ট থেকে ছয় মাসের জামিন পান।
মিজানুর রহমান সাঈদ

মুফতি মিজানুর রহমান সাঈদ (জন্ম: ১৪ জুন ১৯৬৩) একজন বাংলাদেশি ইসলামি স্কলার, হানাফি সুন্নি আলেম, মুফতি, লেখক এবং ধর্মীয় আলোচক। তিনি ২০১১ সালে ফতোয়া বিরোধী রায়ে মুফতি হিসেবে ইসলামি ফাউন্ডেশন বাংলাদেশ কর্তৃক নির্বাচিত পাঁচজন ওলামার একজন।
"মিজানুর রহমান" "জামিয়া আশরাফিয়া ফুলগাজী, ফেনী" থেকে প্রাথমিক শিক্ষা লাভ করেন। এরপর তিনি আল জামিয়া আল ইসলামিয়া পটিয়া এবং দারুল উলুম হাটহাজারী থেকে মাধ্যমিক শিক্ষা অর্জন করেন। মাধ্যমিক শিক্ষা সম্পন্ন করার পর "মিজানুর রহমান" উচ্চশিক্ষার জন্য দারুল উলুম করাচি যান। সেখানে তিনি "দাওরায়ে হাদীস" অধ্যয়ন করেন এবং ইসলামি আইন ও ফিকহ শাস্ত্রে বিশেষত্ব লাভ করেন।তিনি সৌদি আরবের ইবনে সৌদ বিশ্ববিদ্যালয়, রিয়াদ থেকে "আরবি সাহিত্যে" পড়াশুনা করেন। ""
মিজানুর রহমান ফেনীর "ফারুকী ইসলামিয়া মাদ্রাসার" প্রতিষ্ঠাতা অধ্যক্ষ। তিনি কয়েক বছর ইসলামিক রিসার্চ সেন্টার বাংলাদেশের শিক্ষা সচিব হিসেবে কাজ করেন। ২৬ জানুয়ারী ২০১২ তারিখে তিনি শাইখ যাকারিয়্যা ইসলামিক রিসার্চ সেন্টার প্রতিষ্ঠা করেন এবং প্রতিষ্ঠানটির প্রধান ও প্রধান মুফতি হিসেবে দায়িত্ব পালন করেন। এছাড়া তিনি "আল-মাদ্রাসাতুল আরাবিয়া বাইতুস সালাম, উত্তরা, ঢাকার" "শাইখুল হাদীস" হিসেবে হিসেবে দায়িত্ব পালন করছেন।
মুফতি মিজান সমসাময়িক ইস্যুতে বিভিন্ন সাময়িকী, জাতীয় ও দৈনিক পত্রিকাতে প্রবন্ধ লিখে থাকেন। তাঁর প্রকাশিত বইসমূহের মধ্যে রয়েছে: